[{"text_idx": "#000002", "text": "HMHS DUNLUCE CASTLE yn fuan ar o\u0302l i long danfor Almaenig ei stopio ym Mo\u0302r y Canoldir. Ar o\u0302l ei fodloni ei hun mai llong ysbyty oedd hi, caniataodd capten y llong-U iddi hwylio yn ei blaen. Ffynhonnell: Amgueddfeydd Sir Ga\u0302r."}, {"text_idx": "#000003", "text": "\u2018Sospans\u2019 clwyfedig, Cairo. Rhaid bod cael gofal Nyrs Hughes, a oedd yn siarad Cymraeg, wedi dod a\u0302 pheth cysur i Gymry ymhell o adref a oedd yn sa\u0302l neu wedi\u2019u hanafu. Ffynhonnell: Amgueddfeydd Sir Ga\u0302r."}, {"text_idx": "#000005", "text": "Nyrs Hughes (ail o\u2019r chwith) a ffrindiau yn Giza. Ar eu dyddiau i ffwrdd byddent yn marchogaeth camelod yn y diffeithwch, yn hwylio ar Afon Ni\u0302l ac yn mwynhau\u2019r golygfeydd godidog. Rhoddodd y rhyfel gyfle unigryw i\u2019r nyrs, gyda\u2019i chamera, fod yn dwrist ei hun. Ffynhonnell: Amgueddfeydd Sir Ga\u0302r."}, {"text_idx": "#000006", "text": "Cyn y rhyfel, roedd tua 30% o\u2019r gweithlu yn fenywod a chyfyngedig iawn oedd y mathau o swyddi yr oeddynt yn eu gwneud. Newidiodd cyfleoedd gwaith i fenywod yn ddramatig yn ystod y rhyfel a byddai llawer ohonynt yn ennill mwy o gyflog ac yn mwynhau mwy o annibyniaeth. Roedd nyrs Mary Jane Hughes o Lanelli yn un o filoedd a fu\u2019n gofalu am bobl sa\u0302l a chlwyfedig yn ystod y rhyfel. Ar o\u0302l ymuno a\u0302 Gwasanaeth Nyrsio\u2019r Llu Tiriogaethol, bu\u2019n gweithio mewn ysbyty milwrol ym Mryste a\u2019r Aifft ac ar long ysbyty\u2019r DUNLUCE CASTLE yng Nghefnfor India. Mae ei halbymau lluniau yn Amgueddfa Sir Gaerfyrddin yn gofnod cyfoethog o heriau ei gwaith a\u2019r cyfleoedd a gafodd i deithio ac i wneud cyfeillion."}, {"text_idx": "#000008", "text": "Royal Commission on the Ancient"}]